Този аксесоар контролира притока на външен въздух в купето, улавя прах, дребни частици и вредни газове и не ги допуска до салона.
Нарича се още поленов филтър, тъй като спира и полен - финия цветен прашец - истински кошмар за хората, страдащи от сенна хрема.
Частта не трябва да се бърка с въздушния филтър - той е съвсем друг вид приспособление за пречистване на въздуха, предназначен да подобрява работата на двигателя.
А поленовият пък няма отношение към функциите на мотора - двата сегмента не са свързани по никакъв начин, затова не казвайте, че ще подменяте въздушния филтър, когато е време за смяна на филтър купе.
Консумативът, предназначен да спира мръсния въздух и праха да влизат в салона, бива с различна форма и структура.